
Nr.3979/13.08.2026

ANUNȚ

	În conformitate cu prevederile art.18 din Hotărârea Guvernului nr.1336/28.10.2022, pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, 
	Ținând cont de prevederile art.XXII alin.(1^1) din Legea nr.141/2025 privind unele măsuri fiscal bugetare, 

Unitatea de învățământ Creșa Satu Mare organizează concurs de recrutare pentru ocuparea următoarelor funcții contractuale vacante:
· Infirmieră - 7 posturi, studii generale minim 10 clase absolvite, Certificat de absolvire curs infirmieră/îngrijitoare eliberat de furnizori autorizați, vechime în specialitate minim 3 luni, perioada și durata timpului de lucru 8 ore/zi, 40 ore/săptămână, perioada de ocupare a postului nedeterminată în cadrul Compartiment Personal de Specialitate, Asistență, Îngrijire și Supraveghere din structura Creșa Satu Mare.
· Îngrijitoare - 2 posturi, studii generale minim 10 clase absolvite, perioada și durata timpului de lucru 8 ore/zi, 40 ore/săptămână, perioada de ocuparea a postului nedeterminată, în cadrul Compartiment Personal de Specialitate, Asistență, Îngrijire și Supraveghere din structura Creșa Satu Mare.
· Muncitor calificat I (bucătar) – 1 post, studii generale minim 8 clase absolvite, Certificat de absolvire curs bucătar eliberat de furnizori autorizați, vechime în specialitate minim 2 ani, perioada și durata timpului de lucru 8 ore/zi, 40 ore/săptămână, perioada de ocupare a postului nedeterminată în cadrul Compartiment Personal de specialitate, Asistență, Îngrijire și Supraveghere din structura Creșa Satu Mare.

Pentru înscrierea la concurs candidații vor prezenta un dosar care va conține următoarele documente:
· formular de înscriere la concurs conform modelului prevăzut la Anexa la prezentul anunț;
· actul de identitate sau orice alt document care atestă identitatea, potivit legii, aflate în termen de valabilitate;
· copia certificatului de căsătorie sau a altui document prin care s-a realizat schimbarea de nume, după caz;
· copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
· certificat de cazier judiciar sau, după caz, extrasul de pe cazierul judiciar;
· certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, precum şi orice entitate publică sau privată a cărei activitate presupune contactul direct cu copii;
· adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
· curriculum vitae, model comun european.
· Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
· Copiile de pe actele privind identitatea, starea civilă, studiile, precum şi copia certificatului de încadrare într-un grad de handicap prevăzut mai sus se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
· Certificatul de cazier judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului, anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
· Certificatul de integritate comportamentală poate fi solicitat și de către autoritatea sau instituția publică organizatoare a concursului cu acordul persoanei verificate, potrivit legii.

Dosarele candidaților vor fi depuse la sediul instituției, Str.Wolfenbuttel nr.8-10, Loc.Satu Mare, Serviciul Buget-Contabilitate, Resurse Umane și Administrativ și vor fi preluate de către secretarul comisiei de concurs, în perioada 17.08.2026-28.08.2026, între orele 10:00-14:00 sau pot fi transmise de candidați prin Poșta Română, serviciul de curierat rapid, poșta electronică sau pe adresa de e-mail dmc@primariasm.ro, înăuntrul termenului prevăzut pentru depunerea dosarelor.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele privind identitatea, starea civilă și studiile, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, sub sancţiunea neemiterii actului administrativ de angajare.

Poate participa la concursul pentru ocuparea posturilor persoana care îndeplineşte următoarele condiţii:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;


f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

       Bibliografia/tematică comună pentru posturile de Infirmieră și postul de Îngrijitoare din cadrul Compartimentului Personal de specialitate, Asistență, Îngrijire și Supraveghere din structura Creșa Satu Mare:
a) Constituția României , republicată , cu modificările și completările ulterioare;
b) Ordinul 1456/2020 pentru aprobarea normelor de igienă din unitățile pentru ocrotirea, educarea, instruirea, odihna și recreerea copiilor și tinerilor;
c) Hotărârea Guvernului nr. 566/2022 privind aprobarea Metodologiei de organizare și funcționare a creșelor și a altor unități de educție timpurie antepreșcolară;
d) Ordinul 541/2025 pentru aprobarea Listei alimentelor nerecomandate preşcolarilor şi şcolarilor  şi a principiilor care stau la baza unei alimentaţii sănătoase pentru copii şi adolescenţi  în unităţile de învăţământ preuniversitar.


       Bibliografia/tematică pentru postul de Muncitor calificat I (bucătar) din cadrul Compartimentului Personal de specialitate, Asistență, Îngrijire și Supraveghere din structura Creșa Satu Mare:
a) Constituția României , republicată , cu modificările și completările ulterioare;
b) Ordinul 1456/2020 pentru aprobarea normelor de igienă din unitățile pentru ocrotirea, educarea, instruirea, odihna și recreerea copiilor și tinerilor;
c) Hotărârea Guvernului nr. 566/2022 privind aprobarea Metodologiei de organizare și funcționare a creșelor și a altor unități de educație timpurie antepreșcolară;
d) Ordinul 541/2025 pentru aprobarea Listei alimentelor nerecomandate preşcolarilor şi şcolarilor  şi a principiilor care stau la baza unei alimentaţii sănătoase pentru copii şi adolescenţi  în unităţile de învăţământ preuniversitar.
e) Ordinul 976/1998 pentru aprobarea Normelor de igiena privind producţia, prelucrarea, depozitarea,păstrarea, transportul şi desfacerea alimentelor.







Probele stabilite pentru concurs: Selecția dosarelor de înscriere,  Proba scrisă şi Interviul.
Se pot prezenta la următoarea etapă numai candidaţii declaraţi admişi la etapa precedentă.

Calendar: 
· Depunerea dosarelor are loc în perioada: 17.08.2026 - 28.08.2026;
· Selecţia dosarelor are loc în data de 31.08.2026 - 01.09.2026;	
· Afişare rezultat selecţie dosare în data de 02.09.2026; 
· Contestații selecție dosare în data de 03.09.2026;
· Afișare rezultat contestații selecție dosare 04.09.2026;
· Proba scrisă are loc în data de 07.09.2026, ora 10.00;
· Afişare rezultat proba scrisă în data de 08.09.2026; 
· Contestații proba scrisă în data de 09.09.2026;
· Afișare rezultat contestații proba scrisă 10.09.2026;
· Interviul are loc în data de 11.09.2026, ora 10.00;
· Afişare rezultat interviu 14.09.2026; 
· Contestații proba interviu în data de 15.09.2026;
· Afișare rezultat contestații interviu 16.09.2026;
· Afișare rezultate finale 17.09.2026.

După afişarea rezultatelor obţinute la selecţia dosarelor de înscriere, proba scrisă şi interviul, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi a interviului, sub sancţiunea decăderii din acest drept.
Soluționarea contestațiilor formulate față de rezultatul selecției dosarelor, a probei scrise și a interviului se realizează în termen de o zi lucrătoare de la expirarea termenului de depunere a contestațiilor.
Comunicarea rezultatelor la contestațiile depuse se realizează prin afișare la sediul autorității sau instituției publice și pe pagina de internet a acestuia, la secțiunea special creată în acest scop.


										Inspector de specialitate
										   Horvath Emese Dóra



                                                                          Director
Mekker Erika

